JUMAL KÕNELEB
Tere!
Jumal on armastus.
Kas teadsid seda?
Seda polegi nii lihtne alati teada.
Ei ole tõesti.
Sellepärast tahamegi rääkida tänaühest asjast.
Piibel ütleb nimelt 1. Johannese 4:16:
"Ja me oleme tunnetanud ja uskunud armastust,
mis Jumalal on meie vastu.
Jumal on armastus
ja kes püsib armastuses, püsib Jumalas ja Jumal püsib temas."
Piibel ütleb, et Jumal on armastus
ja soovitab meil püsida selles armastuses.
Mida see siis tähendab?
Kuidas ma saan selles püsida?
Kas see on mingi olukord, milles võin püsida
või mingi tunne?
Ei. Küsimus pole selles.
Täna räägime sellest,
kuidas ehitada oma argipäeva selliselt,
et me saame püsida selles armastuses.
Piibel ei soovitaks püsida
ja Jeesus ei soovitaks püsida Tema armastuses,
kui see toimuks iseenesest.
Või kui see poleks võimalik.
- Just nii.
Esmalt: see on võimalik ja teiseks: meie peame seda tegema.
See ei juhtu iseenesest. - Me peame püsima armastuses.
Mida me siis peame tegema?
Kuidas saada armastuse jõgi ja Jumala ligiolu püsima oma elus?
Oleme uurinud seda armastust juba üle 20 aasta.
- Jah, sest me teeme tööd lastega.
Ja kuna Issand andis meile ühe käsu Johannese 15:12'st:
"Armastage üksteist nagu mina olen armastanud teid!"
See tähendas, et me pidime hakkama õppima armastust.
Võibolla on armastus sinu jaoks täiesti loomulik asi
ja sul on kerge mõista, milline Jumala armastus on,
aga minu jaoks see pole nii.
Minu jaoks oli see nagu hiina keel.
Mis see armastus on, mida tähendab ja kuidas käib?
Kui oled harjunud elama ärritununa ja vihasena
ja olema kogu aeg kaitsepositsioonil ning ütlema otse, mida arvad,
siis see on täiesti uus keel.
Kuidas Jeesus võis seda öelda?
See imeline Jeesus, kes on nüüd tulnud mu ellu, ütleb:
"Püsige minu armastuses ja armastage üksteist!",
kui on teada, et Joy ei püsi armastuses viite minutitki.
Seda oli vaja esimese asjana õppima hakata.
Kuid ma mäletan seda,
kui sa me usuelu alguses said ilmutuse sellest,
et Jumal on armastus.
Ta on armastus. Temast voolab pidevalt armastust.
See, mis Temast lähtub, on armastus.
Oleme öelnud mitmel korral, et see pole vaid üks Tema omadus.
See pole lihtsalt iseloomujoon, vaid see on see, kes Ta on.
- See on see, kes Ta on.
Kui oled vaadanud me saateid,
oled kuulnud meid rääkimas sellest, et armastuse jõgi on nüüd vaba
ja see voolab Jeesuse kaudu.
Me võime võtta vastu armastuse ja ujuda selles jões nagu Hesekiel.
Võime selle vastu võtta ja püsida armastuses.
Võime tankida Jumala armastust ja täituda Jumala armastusega.
Nagu Niagaara kosk, mis on kogu aeg meie kohal.
Võime ammutada endasse Püha Vaimu elava vee voogusid.
See voolab meie sees.
Armastus on valatud ka meie sisse.
Jeesus on meis nii väljast kui seest poolt
ja me oleme Kristuses.
Armastus on meis ja meie oleme armastuses.
Kogu aeg, kui Jumal on meiega, oleme me armastuses.
Sellepärast, et Tema on armastus.
Kui me nüüd saame teada, et see imeline armastuse jõgi on vaba,
siis mida me teeme?
Kuidas siis elada nii, et me püsiksime selles?
Elu on ju ikkagi elu...
Tuleb ehitada kastmissüsteem.
Veevood on ju vabad
ja kui taevatemplist voolab pidevalt armastuse vett,
siis tuleks ehitada kastmissüsteem.
Selline süsteem meie ellu, kus on kraavid meie elupõllu ääres,
et eluvesi võiks kogu aeg voolata vabalt
igasse meie eluvaldkonda.
See tähendab konkreetsemalt seda, et oleme piisavalt sageli allikal.
Meie argipäevadesse peavad olema planeeritud tegevused,
mis viivad meid sellele allikale.
Muidu saab sellest kergesti vaid üks ponnistamine
muude ponnistamiste keskel.
Siis on see nagu sundus püsida või sundus armastada ligimest.
Muidugi me peame tegema neid asju,
aga kui me ei saa iseennast tankida ja kõik sõltub vaid meie ponnistustest,
siis me suudame ainult pisut.
Jumal tahab õpetada meile kõigile uut elamise viisi,
et võiksime elada lähtudes Tema armastusest.
Kui elame Tema armastusest, siis vajame ka allikat ennast.
Teda, kes on armastus.
Jeesus tõmbus sageli kõrbe üksindusse,
et olla vaid koos Isaga.
Sest isegi Tema vajas seda allikat.
Ta ei teinud seda, et viia läbi mingit liturgilist palvetalitlust,
vaid Ta vajas Isa ja Tema armastust ning ligiolu.
See algab kohe hommikul peale.
Võib öelda, et me elu on nagu põld või aiamaa.
Elu koosneb erinevatest valdkondadest,
mida peab hooldama ja kastma.
Samamoodi nagu aiamaad või põldu.
Võime kujundada oma elus harjumusi, mis on nagu kastmissüsteem.
See on meie tegutsemissüsteem, mis koosneb harjumustest,
mis aitavad Jumalast ja Tema Sõnast voolaval veel,
kõigest värskendavast ja heast, mis lähtub Temast,
jõuda nende kastmissüsteemi heade harjumuste kaudu meieni,
jõuda kõikide erinevate valdkondadeni meie eludes,
nii et kõik meie elu valdkonnad on kogu aeg täis Tema Sõna ja Teda.
Kõik on täidetud Tema värskendava väega ja tervenevad.
Hesekiel kirjeldab 47. peatükis seda,
et kui see vesi tuleb, siis hakkavad viljad valmima
ja kogu see piirkond terveneb.
- See virgub ellu ja terveneb.
Jesaja 62:10 ütleb Jesaja sedasi:
"Minge, minge väravaist välja, valmistage rahvale teed,
sillutage, sillutage maanteed,
puhastage kividest, tõstke rahvaile lipp!"
Tasandage teed ja puhastage see kividest.
Me võime seega ise luua oma elus sellised harjumused,
et need edendaksid heaolu ja tervist.
Positiivset kontrolli oma elu üle.
Teisisõnu me räägime siin palvest, Sõna lugemisest ja ülistusmuusikast.
Tahan rõhutada seda, et küsimus ei ole selles,
et lisaks kõigile muudele argielu kohustustele
tuleb nüüd veel neid asju ka teha.
Hoopis seda, et kuigi meil on tarvis toimetada oma argiaskeldusi,
tühjendada nõudepesumasinat või vahetada titel mähkmeid,
või mida iganes muud su argipäev sisaldab
siis meil on vaja jõuallikat.
Palve, Jumala Sõna lugemine ja ülistusmuusika
võivad olla need asjad,
mis annavad meile energiat ja Jumala ligiolu,
annavad värskendavat jõudu,
mitte ei ole asjad, mida ma püüan sooritada,
et olla Jumalale meelepärane
järgides mingeid koguduse nõuandeid või reegleid.
Küsimus pole reeglites,
vaid selles, et igaüks meist võiks olla igapäevaselt seal allikal.
Minu jaoks algab see kohe hommikul.
Mu esimene tegu pole Facebooki avamine.
Esimene asi ei ole ka hommikusöök,
vaid esimene asi on Jumala Sõna lugemine.
Nii loen ma näiteks iga päev peatüki Vanast ja Uuest Testamendist.
Ma veedan hommikuti aega Jumala Sõnas,
samal ajal, kui ma hommikusööki söön
ja see on minu jaoks allikas, mis mind koheselt värskendab.
Sõna toidab mind ja ma saan sellest jõudu.
Jumala Sõna kõnetab mind.
Just see ongi oluline - Jumala Sõna peabki meid kõnetama.
See peaks andma meile mingit positiivset jõudu.
Aitama, lohutama ja julgustama mind mingil kombel.
Otsisin siit välja mõne koha nagu näiteks: "See on see päev..."
Näiteks Psalmidest oleks hea alustada,
sest neid on lihtsam mõista.
Võibolla ma algul ei mõista lugedes midagi,
aga siis mõni kirjakoht puudutab mind
ja ma tunnen, et ma vajan seda oma ellu.
Tahan samuti olla nagu "veeojade äärde istutatud puu".
See läheb minu sisse, ma mõtlsklen selle üle,
peatun selle juures ja lasen sel minna enda sisse.
Samal ajal tekib mu sisemusse pilt puust veeojade ääres.
Viljakandev puu, mille lehed ei närtsi.
See aitab mind, kui mul on muresid või vaevu.
"...ja kõik, mis ta teeb, läheb korda."
Tore, mu käsi käib hästi!
Jumala Sõna hakkab mind julgustama
ja see hakkab mulle avanema.
Ja kui see avaneb, siis see värskendab ja aitab mind.
Teine imeline värskendusallikas on ülistusmuusika.
Kiriku koraalidki võivad olla mõne jaoks värskenduseks.
Meil on koolis uus kokk,
kes paneb kohe hommikuti ülistusmuusika mängima.
Meie koolipäev algab alati palve ja ülistusega.
Iga päeva.
Ka lasteaias on tore vaadata, kui vaikne ülistusmuusika mängib,
siis kogu õhkkond muutub turvaliseks ja rahulikuks.
Aga koolikokk kuulab reibast ja rõõmsat ülistusmuusikat
ning see levib kogu koolile, sest köök on kohe sissekäigu juures.
See levib kohe kõigile ja mõjutab meid kõiki.
Ülistusmuusika mängima panemine on ju väike asi.
Ka koguduses käimine on oluline.
Paar pühapäeva tagasi käisin lausa kolmes koguduses.
Olin koguduses hommikul k 10'st, kuni õhtul k 20.00'ni välja.
- Sa said üledoosi.
Märkasin, et kaks päeva peale seda oli mul eriliselt palju jõudu.
Ma ei püüdnud ise midagi ponnistada, aga mul oli eriliselt palju energiat.
Arvasin tagantjärele, et küllap see sellest tuli,
et sain eriliselt tugeva laengu.
- Taevase energialaengu.
Koguduse mõte ei ole selles,
et me käime seal niisama käimise pärast
või selleks, et saada linnukene kirja.
Koguduses käimise mõte on meid värskendada.
Kuulates jutlust võib Issand rääkida midagi sellist,
mille peale me pole isegi tulnud,
Jumal võib rääkida millestki, milles peame meelt parandama
ja ka see on imeline, kui vabaned patust või koormast.
Koguduses käimine on see koht,
kus me saame värskendust, õpetust ja jõudu.
Seal valitseb ka usklike usuühendus.
Kui me ühendame oma usu, siis sünnivad ka imed.
Üksainus jälitab tuhandet
ja kaks kihutab põgenema kümme tuhat.
Aga kui koguduses on 20, 50 või 100 inimest?
Ühine palve ja ülistus on vägev,
sest üks olemises on täiesti isemoodi vägi,
mis paneb ahelad langema ja vaevad ning mured hajuma.
Ka jutluste kuulamine annab jõudu.
Me Joyga kuulame peaaegu iga päev mõnda head jutlust.
Neid saab kuulata ja vaadata internetist.
Neid on igas keeles
ja isegi meie saateid saab sealt vaadata.
Kõigi nende mõte on anda sulle ja mulle energiat ja jõudu.
et me püsiksime armastuses ja selles armastuse jões,
et võiksime käia Vaimus, elada ja püsida armastuses.
Kõik need mainitud asjad: Jumala Sõna, ülistusmuusika,
koguduse osadus ja jutluste kuulamine,
kõik need asjad on mõeldud meie jaoks
ja meile jõudu andma,
Mitte selleks, et püüda nende läbi midagi tõestada.
Märkasime midagi me kristlikus koolis seoses palvega.
Ühel hommikul oli kõigil nii kiire, et me ei jõudnud koos palvetada
ja me algklassiõpetaja tuletas seda palvetamise vajadust meelde.
Märkasime koheselt, kui hakkasime taas koos palvetama,
et meie enesetunne paranes, läbisaamine paranes
ja kogu koolipäev oli rahulikum ning parem.
Ja mõelda vaid, et kõik need asjad on täiesti tasuta.
Piibel võib muidugi poes maksta midagi,
aga usun, et see on igas kodus olemas.
Need on tasuta asjad.
Koguduses võib käia tasuta.
- Ülistusmuusika ei maksa ka midagi.
See on tõesti vägev.
See ongi kastmissüsteemi ehitamine väga lihtsate vahenditega.
Need on nagu kastmisvee kraavid.
Me võtame kivid eest ja teeme Issandale teed,
et Tema elu pääseks voolama me elu erinevatele aladele.
Kui mõnes valdkonnas on eriti raske, siis ma keskendungi vaid sellele.
Kui mul on mõni haigus või tervise teemaline katsumus,
siis ma panustan Jumala Sõna oma tervenemisse
või kuulan tervendusjutlustajaid.
Kui miskit muud muret teeb ja vaevab,
siis loen selliseid kirjakohti nagu "Ärge muretsege ühtigi" jne.
Loen ka mõnda sellist raamatut, mis mind sel teemal aitab,
et vitamiinid ja kastmine läheks just raskustes olevale alale.
Ma ise olen märganud, et siis, kui olen sünges tujus
ning on keskmisest rohkem muresid,
siis pean enesega aus olema.
Olen märganud, et enamasti on see seotud sellega,
et mõni neist asjust on jäänud hooletusse
ja ma ei ole käinud allikal.
Ma kas pole palvetanud mõnda aega või pole kuulanud ülistusmuusikat.
Nii kerge on hakata leiutama veidraid põhjuseid
oma halvale enesetundele.
Kuid ma tahan esitada sulle väljakutse.
Kui tunned, et oled justkui tardunud ja elu tundub täiesti igav,
või sa tunnend end masendunuda, siis uuri veidikene oma elu.
Kas on juhtunud nii,
et koguduses käimine on jäänud tahaplaanile?
Ehk pole sa pikka aega lugenud Sõna või kuulanud ülistusmuusikat.
Võibolla on need asjad
ühel või teisel põhjusel tahaplaanile jäänud.
Sellel aga on omad tagajärjed ja viljad.
Pinnas kuivab ära.
Maapind kuivab ja muutub kõvaks ning süngeks
ja selles aias ei kasva eriti midagi. - Väljaarvatud umbrohi.
See on nii lihtne, aga vähemalt minu elus see on nii.
Kui tekivad sünged mõtted, on oluline endal sabast kinni saada
ja mõelda, kuidas selle asjaga õieti on?
Millest need mõtted tegelikult tingitud on?
Ja kui siis lähed sinna allikale ühel või teisel moel -
paned ülistusmuusika mängima, hakkad Jumala Sõna lugema,
siis korraga asjad lahenevad, pimedus taganeb ja saabub vabadus.
Saabub rõõm ja rahu ning elul on jälle mekki.
Sest Tema on allikas, mitte meie sinuga.
Isegi Joy pole mu eluallikaks, kuigi ta on imeline.
Issand on see armastuse allikas, mida me kõik vajame.
See allikas hoiab meid elus,
mis hoiab meid vabade, värskete, rõõmsate ja isegi tervetena.
Sellepärast seda vajamegi.
Ülemlaul 2:10-16:
"Mu kallim räägib ja ütleb mulle: Tõuse, mu kullake, mu iludus, ja tule!”
Sest vaata, talv on möödunud, vihm on läinud oma teed,
maa peal on näha õiekesi, lauluaeg on tulnud
ja meie maal on kuulda turteltuvi häält.
Viigipuu küpsetab oma marju..."
Meiegi elu viigipuu võib küpsetada marju ehk vilju.
"...viinapuud õitsevad ja lõhnavad.
Tõuse, mu kullake, mu iludus, ja tule!
Mu tuvike kaljulõhedes, kuristiku peidupaigas!
Näita mulle oma nägu, luba ma kuulen su häält."
Issand ütleb: "Lase mul näha su nägu,
luba ma kuulen su häält."
"Sest su hääl on meeldiv ja su nägu on ilus!”
Võtke meile kinni rebased, väikesed rebased,
kes rikuvad viinamägesid, sest meie viinamäed õitsevad!
Mu kallim on minu, ja mina kuulun temale,
kes lillekeste keskel karja hoiab."
Selline on meie Karjane, meie elu viljapuuaias.
Püsigem siis Tema armastuses ja hoidkem alal neid harjumusi,
mis lasevad meil püsida Tema ligiolus.
Aamen.
Palvetame koos sinuga
Aitäh, taevane Isa, et Sinu armastus ei lahku meist iial.
Aitäh, Issand, et võime hingata Sinu armastuses just praegu.
Püha Vaim, puuduta iga janunevat südant.
Puuduta igaühte, kes igatseb Sind.
Puuduta just nüüd igaühte, kes igatseb armastust.
Ma kuulutan Jumala Isa armastust igaühe meie südamesse.
Vabastavat ja õnnistavat armastust.
Tervendavat ja tervikuks tegevat armastust.
Jumala armastuse jõge igasse ellu, igaühe sisemusse.
Aitäh, Issand, et Sinu armastus puudutab ka kõiki meie suhteid.
Palume just praegu ühseskoos
oma lähedaste eest.
Aitäh, Issand, et puudutad just nüüd me lähedasi,
keda kanname oma südamel.
Neid, kelle pärast muretseme
ja neid suhteid, millega meil on raskusi.
Nii palume just praegu eriti just nende inimeste eest.
Tahame Jeesuse nimel lasta vabaks ka kõik selle,
kus on tekkinud tülisid või kibedust.
Ma julgustan sind Jeesuse nimel laskma need inimesed vabaks.
Lase lahti vihast ja pettumusest.
Anna see inimene, suhe ja tulevik ära.
Issand ütleb: "Heitke need minu peale!"
Me anname need keerulised suhted Sulle üle Issand.
Me anname murettekitavad suhted Sinu kätte.
Me laseme need lahti nagu õhupallid kevadpühade ajal.
Me laseme neist lahti Jeesuse nimel.
Aitäh Isa, et oled andnud meile need väeallikad:
oma Sõna, ülistusmuusika,
koguduse osaduse
ja jutlused, millest internett on tulvil.
Aitäh heade asjade eest internetis.
Aitäh hea õpetuse eest internetis.
Aitäh, Isa, et Sa aitad meil püsida Su Sõnas
ja aitad tulla tagasi allikale.
Ma kutsun igaühte, kes igatseb tagasi allikale -
tulge tagasi allikale Jeesuse nimel!
Aitäh, et võime paluda, et me kõik leiaksime ka
elava ja värskendava koguduse osaduse.
Jeesuse nimel, aamen.
Tänu ka selle eest,
et saame kuulutada võimast armastuse ärkamist
kogu sellele maale ja igale maale, kuhu see saade jõuab.
Me kuulutame Jeesuse nimel ärkamist armastusele.
Igaüks võib avaneda armastusele
ja tuletada jälle meelde seda imelist armastuse evangeeliumi,
mis on puudutanud me elu.
Võime joosta sellega edasi
ja kuulutada seda Jeesuse nimel.
Aamen ja jätka aga kodus veel palvetamist!
Aitäh kõigile, kes on saatnud palvesoove ja tänupalveid.
Neid on tore saada ja neid tohib jätkuvalt saata.
Meie kontaktandmed leiad ekraanil olevalt aadressilt.
Seal on infot ka meie toreda lasteaia ja kooli kohta.
Kui sind huvitab meie töö või sul on kooliealiseid lapsi,
siis võta meiega ühendust.
Kui aga tahad tulla aitama meid - kasvõi koristamagi, oleks see vägev.
Tere tulemast kaasa lööma!
Õnnistust ja Jumala armastust ning ärkamist just sinu ellu!
Aamen.
Me kõik ei saa olla misjonärid,
aga me kõik võime levitada evangeeliumi.
TV7 teeb seda,
levitades rõõmusõnumit kogu maailmale.
Löö sinagi kaasa!
Võid toetada TV7't helistades 900 1770 (kõne hind 10)
või kasutada ka kontonumbreid, mida näed peatselt ekraanil.
Löö kaasa,
sest täna vajatakse evangeeliumi rõõmusõnumit
rohkem kui eales varem. Aamen.
Tõlge: Meeli ja Marko Martin
Annetustelefon: 900 1770 (hind 10) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153